Apstiprināšanas pieteikuma publikācija attiecībā uz produkta specifikācijas grozījumu, kas nav maznozīmīgs, saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

(2022/C 252/10)

Šī publikācija dod tiesības trīs mēnešu laikā no šīs publikācijas dienas pret šo pieteikumu izteikt iebildumus atbilstīgi Eiropas Parlamenta un Padomes Regulas (ES) Nr. 1151/2012 (1) 51. pantam.

APSTIPRINĀŠANAS PIETEIKUMS ATTIECĪBĀ UZ PRODUKTA SPECIFIKĀCIJAS GROZĪJUMU, KAS NAV MAZNOZĪMĪGS, AIZSARGĀTA CILMES VIETAS NOSAUKUMA / AIZSARGĀTAS ĢEOGRĀFISKĀS IZCELSMES NORĀDES GADĪJUMĀ

Grozījuma apstiprināšanas pieteikums saskaņā ar Regulas (ES) Nr. 1151/2012 53. panta 2. punkta pirmo daļu

“Carne Barrosã”

ES Nr.: PDO-PT-0239-AM01 – 1.3.2019

ACVN (X) AĢIN ( )

1. Pieteikuma iesniedzēja grupa un tās likumīgās intereses

Pieteikuma iesniedzēja grupa

Likumīgās intereses

Grupa, kas atbildīga par sākotnējo reģistrācijas pieteikumu, ir CAPOLIB.

Grupas nosaukums CAPOLIB — Cooperativa Agrícola de Boticas, CRL Grupas veids Vairāk nekā viena persona Dalībnieki Ražotājs(-i) Adrese Avenida do Eiró no19 5460-320 Boticas Valsts Portugāle Tālrunis 00351276418170 E-pasts: geral@capolib.pt

2. Dalībvalsts vai trešā valsts

Portugāle

3. Produkta specifikācijas punkts, uz kuru attiecas grozījums vai grozījumi

☒ Produkta nosaukums

☒ Produkta apraksts

☒ Ģeogrāfiskais apgabals

☒ Izcelsmes apliecinājums

☒ Ražošanas metode

☒ Saikne

☒ Marķējums

☒ Cits

4. Grozījuma vai grozījumu veids

☐ Ar reģistrētu ACVN vai AĢIN apzīmēta produkta specifikācijas grozījums, kuru nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu.

☒ Ar reģistrētu ACVN vai AĢIN apzīmēta produkta specifikācijas grozījums, kuru nevar uzskatīt par maznozīmīgu saskaņā ar Regulas (ES) Nr. 1151/2012 53. panta 2. punkta trešo daļu, ja vienots dokuments (vai tā ekvivalents) attiecībā uz produktu nav publicēts.

5. Grozījums vai grozījumi

Produkta nosaukums

Grozījums

1. grozījums

Pamatojums

Atjaunināts produkta aprakstīšanai izmantotais apzīmējums (“Carne de Bovino Barrosão”), ņemot vērā nosaukumu, kas tika faktiski reģistrēts (“Carne Barrosã”).

Iepriekšējais formulējums: “Carne de Bovino Barrosão”.

Jaunais formulējums: “Carne Barrosã”.

Produkta apraksts

Grozījums

2. grozījums

Pamatojums

Uzlabots produkta apraksts, vienā rindkopā apkopojot informāciju, kas izkaisīta pašreizējās specifikācijās. Svītrots vārds “atdzesēts”, jo nolūks ir turpmāk atļaut saldēšanu. Atjaunināta atsauce uz zootehnisko reģistru, jo tagad to sauc par ciltsreģistru. No produkta apraksta svītrotas atsauces uz tirdzniecības noformējuma veidiem, jo šim mērķim ir pievienota īpaša nodaļa.

Iepriekšējais formulējums:

“Apzīmējumu “Carne de Bovino Barrosão” attiecina uz liemeņiem vai iepakotiem un atdzesētiem izcirtņiem, kas iegūti no šķirnes Barrosã dzīvniekiem, kuri ierakstīti šīs šķirnes zootehniskajā reģistrā vai ciltsgrāmatā un dzimuši tēviem un mātēm, kas reģistrēti liellopu šķirnes BARROSÃ zootehniskajā reģistrā vai ciltsgrāmatā.”

Cilmes vietas nosaukumu “CARNE DE BOVINO BARROSÃO” drīkst izmantot tikai dzīvnieku gaļai, kas ražota un sertificēta saskaņā ar šajās ražošanas specifikācijās noteiktajiem procesiem.

“Cilmes vietas nosaukumu “CARNE DE BOVINO BARROSÃO” var izmantot tikai tādai gaļai, kas iegūta no dzīvniekiem, kuri ražoti šo specifikāciju 3.4. punktā minētajās atbilstīgajās saimniecībās šo specifikāciju 2.5. punktā noteiktajā ražošanas ģeogrāfiskajā apgabalā un kuri atbilst šo specifikāciju 3.3. punktā paredzētajiem noteikumiem par dzīvnieku identifikāciju, un kuri ir transportēti, atpūtušies un pārstrādāti saskaņā ar šo specifikāciju 4. un 5. punkta nosacījumiem.”

Jaunais formulējums: “Apzīmējumu “CARNE BARROSÃ” attiecina uz gaļu, kas iegūta no šķirnes Barrosã dzīvniekiem, kuri ierakstīti šķirnes ciltsreģistrā vai ciltsgrāmatā un kuri dzimuši un audzēti ģeogrāfiskajā apgabalā, kas noteikts saskaņā ar šīm specifikācijām.”

Grozījums

3. grozījums

Pamatojums

Ņemot vērā to, ka saskaņā ar Padomes 2007. gada 11. jūnija Regulu (EK) Nr. 700/2007, nosakot gaļas īpašības, dzīvnieku kautsvars šķiet mazāk būtisks, produkta pārbaužu vienkāršošanas nolūkā ir svītrots maksimālais svara ierobežojums attiecībā uz vecuma grupu “vitela” (“teļa gaļa”).

Iepriekšējais formulējums:

“Teļa gaļa: (..) minimālais svars ir 70 kg, bet maksimālais — 130 kg.”

Jaunais formulējums:

“Kategorijas “VITELA” gaļu iegūst no dzīvniekiem (..), kuru minimālais svars ir 70 kg.”

Grozījums

4. grozījums

Pamatojums

Saskaņā ar Eiropas Parlamenta un Padomes 2013. gada 17. decembra Regulas (ES) Nr. 1308/2013 VII pielikumu ir izveidota atsevišķa vecuma grupa “vitelão” (“jaunlopa gaļa”) (pašlaik iekļauta grupā “novilho” (“jauna vērša/teles gaļa”)).

Iepriekšējais formulējums:

“Jauna vērša/teles gaļa — gaļa, kas iegūta no vīriešu vai sieviešu kārtas dzīvnieka (..), kura vecums ir no deviņiem mēnešiem līdz trim gadiem.”

“Novilho” vecuma grupas dzīvnieku liemeņu īpašības variē to īpašību robežās, kas noteiktas attiecībā uz pārējām divām vecuma grupām.”

Jaunais formulējums:

“Kategorijas “VITELÃO” gaļu iegūst no abu dzimumu dzīvniekiem, kuru vecums kaušanas brīdī ir no 9 līdz 12 mēnešiem un kuru minimālais svars ir 130 kg. Gaļas krāsa ir no sārtas līdz sarkanai. Tauku krāsa ir no baltas līdz pelēkbaltai. Gaļas garšas īpašības ierindojas starp kategoriju “vitela” un “novilho” gaļas īpašībām. Vecumā, kas atbilst kategorijas “vitelão” gaļai, mainās dzīvnieku uzturs, jo tie pakāpeniski tiek atšķirti un pāriet uz uzturu, kura pamatā ir ganību zāle un lopbarība, kā arī citi lauku saimniecībā iegūti produkti, piemēram, graudaugi. Ņemot vērā to, ka dzīvnieki, no kuriem iegūst šīs kategorijas gaļu, tiek atšķirti no mātes piena, šai gaļai ir nedaudz intensīvāka garša nekā kategorijas “vitela” gaļai, tā nav tik salda un ir zālaināka. Turklāt gaļa košļāšanas sākumā nav tik sulīga, jo dzīvnieku uztura dēļ tajā ir mazāks ūdens saturs. Tomēr, tiklīdz ir stimulēta siekalu plūsma, sasniegtie nedaudz tumšākas krāsas tauki no jauna ļauj sajust gaļas svaigumu un sulīgumu, un tādējādi šī gaļa ir vienādā mērā gan maiga, gan sulīga. Kategorijas “NOVILHO” gaļu iegūst no abu dzimumu dzīvniekiem, kuru vecums kaušanas brīdī ir no 12 mēnešiem līdz 3 gadiem un kuru minimālais svars ir 130 kg. Gaļas krāsa ir no sārtas līdz tumši sarkanai. Tauku krāsa ir no baltas līdz pelēkbaltai un dažkārt dzeltenīga. Gaļas garšas īpašības ierindojas starp kategoriju “vitela” un “vaca” gaļas īpašībām. Šajā gaļā dominē sarežģītāki un intensīvāki aromāti. Tā kā muskuļu šķiedrās ūdens saturs ir zemāks, salīdzinot ar kategorijas “vitelão” gaļu, tai ir stingrāka tekstūra un tā mazāk atsulojas. Tauku krāsa, salīdzinot ar kategoriju “vitela” un “vitelão” gaļu, ir tumšāka un intensīvāka, dažkārt nedaudz dzeltenīga. Tas saistīts ar graudaugiem, kuri mērenā daudzumā veido dzīvnieku uzturu, veicinot to augšanu un izveidojot tauku slāni.”

Skatīt 3. grozījuma pamatojumu.

Grozījums

5. grozījums

Pamatojums

Svītrota vecuma grupas “vaca” (“govs gaļa”) augšējā — četru gadu — robeža, kas ļaus apmierināt jaunās vēlmes tirgū, kurā pieaug pieprasījums pēc vecāku dzīvnieku gaļas. Marķējumā ir vienmēr norādīta gaļas kategorija, kas šajā gadījumā ir “govs gaļa”. Gaļas organoleptiskās īpašības gadu gaitā uzlabojas. Iepriekšējā produkta specifikācijā četru gadu vecuma ierobežojums šai kategorijai tika noteikts empīriski, bez tehniska pamatojuma, kā arī tāpēc, ka dzīvnieki ganāmpulkos tika ļoti lēni aizstāti ar jauniem. Faktiski šķirnes Barrosã liellopu skaits bija bīstami mazs, un šķirne pat bija uz izzušanas robežas. Šā paša iemesla dēļ divdesmitā gadsimta 90. gados liemeņu zootehniskā vērtība un kvalitāte vidēji bija ļoti zema.

Ar dzīvniekiem saistīto sasniegto uzlabojumu rezultātā, jo īpaši mākslīgās apsēklošanas dēļ, dzīvnieku zootehniskā vērtība un liemeņu uzbūve ievērojami uzlabojās. Tas nozīmē, ka no vecākiem dzīvniekiem iegūtas gaļas vērtība tagad ir daudz augstāka.

Šo faktoru dēļ rotācija ganāmpulkos ir kļuvusi daudz lielāka, jo vidējais produktīvais mūžs ir īsāks un daudz biežāk tiek kauti dzīvnieki, kuru gaļa ir izcilā stāvoklī.

Paralēli tam arī patērētāju vidū ir bijis ievērojams pieprasījums pēc šo dzīvnieku gaļas, jo tai piemīt izcilas un augstu novērtētas organoleptiskās īpašības. Šajā situācijā nebūtu jēgas ierobežot to dzīvnieku vecumu, kuru gaļa tirgojama kategorijā “vaca”, līdz 4 gadiem. Gaļai, kas iegūta no dzīvniekiem, kuri vecāki par trim gadiem un vairs neaug un kuru orgānu sistēmas (nervu sistēma, skelets, muskuļi un āda) ir pilnībā nobriedušas, ir identiskas īpašības neatkarīgi no dzīvnieku vecuma. Kā paskaidrots iepriekš, šī gaļa ir tumšāka, ar tumšākiem, dzeltenīgākiem taukiem. Tā nav tik sulīga un maiga, bet tai ir spēcīgāka, intensīvāka garša un aromāts. Ņemot vērā iepriekš aprakstītās barošanas un audzēšanas metodes, mainīgums (kas dabiski pastāv un līdz ar vecumu kļūst nedaudz intensīvāks) nav tik nozīmīgs, lai attaisnotu turpmāku iedalīšanu papildu patēriņa kategorijās, kas izplatītājiem un patērētājiem būtu mulsinošas, jo tirgū ir ļoti labi nostiprinājies tas, ka kategorijas “vaca” gaļa tiek iegūta no dzīvniekiem, kuri vecāki par 3 gadiem.

Jāuzlabo arī kategorijas “vaca” gaļas atšķirīgo īpašību apraksts saskaņā ar vienoto dokumentu.

Iepriekšējais formulējums: “Iepriekšējā punkta attiecīgajā daļā definētās kategorijas tādu dzīvnieku liemeņi, kuru vecums ir no trim līdz četriem gadiem un kuru svars ir vismaz 130 kg. Gaļa ir tumši sarkana, un tauki ir pelēkbalti. Lai arī gaļa nav tik maiga, tā ir tikpat sulīga un garšīga.”

Jaunais formulējums: “Kategorijas “VACA” gaļu iegūst no abu dzimumu dzīvniekiem, kuru vecums kaušanas brīdī pārsniedz 3 gadus un kuru minimālais svars ir 130 kg. Gaļa ir tumši sarkanā krāsā. Tauki ir pelēkbalti un vecākiem dzīvniekiem bieži vien dzeltenīgā tonī. Kategorijas “novilho” gaļas īpašības kategorijas “vaca” gaļā ir vēl izteiktākas. Tā nav tik maiga un sulīga, bet tai piemīt intensīvāks un noturīgāks zālaugu aromāts. Muskuļu šķiedrās esošo tauku dēļ košļāšanas posma beigās sulīguma sajūta ir daudz intensīvāka. Tauku garša ir intensīvāka un krēmīgāka.”

Grozījums

6. grozījums

Pamatojums

Svītrotas atsauces uz uzbūves un tauku slāņa klasēm. Šā grozījuma mērķis ir saskaņot liemeņu pieņemšanas kritēriju ar jaunajām tendencēm un vēlmēm patērētāju vidū, ņemot vērā pašlaik pieejamos tehnoloģiskos procesus, kuri nodrošina šādas gaļas atšķirīgu izmantojumu un uzlabošanu.

Iepriekšējais formulējums:

“Liemeņi tiks klasificēti saskaņā ar Regulā (EEK) Nr. 1026/91 noteikto Kopienas šķirošanas shēmu. Saskaņā ar 2.3. punktā noteiktajām kategorijām liemeņi tiks klasificēti šādi: — teļa gaļa: U, R, O un P kategorija, — jauna vērša/teles gaļa: S, E, U, R un O kategorija, — govs gaļa: E, U, R, O un P kategorija.”

“Attiecībā uz tauku slāni — 4. kategorijas liemeņus var sertificēt tikai tad, ja tos paredzēts sadalīt. 5. kategorijas liemeņi nav iekļauti.”

Jaunais formulējums: (svītrots)

Šis faktors palīdz nodrošināt augstāku kvalitāti un veicina patērētāju uzticēšanos.

P kategorijas gaļu ar tauku satura vērtību “5” izmanto tikai hamburgeru, frikadeļu, maltās gaļas, pastētes un līdzīgu produktu ražošanai.

Tas savukārt nodrošina tādas gaļas stingrāku atlasi, kas tiek pārdota dabiskā vai nepārstrādātā veidā.

Grozījums

7. grozījums

Pamatojums

Svītrota atsauce uz gaļas izcirtņu klasifikāciju, jo tā ir vispārīga informācija, kura neietver īpašus raksturlielumus, kas saistīti ar “CARNE BARROSÃ”.

Iepriekšējais formulējums: “Visām iepriekšminētajām kategorijām attiecībā uz gaļas izcirtņiem tiks pieņemta šāda klasifikācija: — ekstra: muguras gabals, jostas gabals, — 1. kategorija: šķiņķa gabals, priekšējās ribas, šķiņķis, ciskas iekšējais gabals, stilbs, ciskas pakaļējā mala, plecs (augstvērtīgie izcirtņi), — 2. kategorija: citi pleca izcirtņi, pleca fileja, krūšu gabals, pleca kauls, pleca gabals, pleca kaula apakšdaļa, apakšplecs/apakšstilbs, — 3. kategorija: krūšu gabals, pleca gabala augšējā daļa, īsas ribas, aste.”

Jaunais formulējums: (svītrots)

Ģeogrāfiskais apgabals

Grozījums

8. grozījums

Pamatojums

Atjaunināta ģeogrāfiskā apgabala administratīvā robeža, nekādi nemainot pašu ģeogrāfisko apgabalu. Ņemot vērā to, ka liela apgabala daļa, kas tagad ir Vizela pašvaldības teritorija (kā tika noteikts 1998. gadā, pieņemot 1998. gada 1. septembra Likumu Nr. 93/98), ir atdalīta no Guimarães un Felgueiras pašvaldību teritorijas, ģeogrāfiskajā apgabalā ietilpstošo pašvaldību teritoriju saraksts ir atjaunināts, un tagad tajā ir iekļauta arī Vizela pašvaldības teritorija (izņemot Santa Eulália pagastu, jo tas ir atdalīts no Lousada pašvaldības teritorijas, kas neietilpst ģeogrāfiskajā apgabalā).

Iepriekšējais formulējums: “Ģeogrāfiskajā apgabalā (..) ietilpst tikai šādu pašvaldību teritorija: (..) Guimarães, (..) Felgueiras (..).”

Jaunais formulējums: “Ģeogrāfiskajā apgabalā (..) ietilpst tikai šādu pašvaldību teritorija: (..) Guimarães, Vizela (izņemot Santa Eulália pagastu), (..) Felgueiras (..).”

Izcelsmes apliecinājums

Grozījums

9. grozījums

Pamatojums

Ņemot vērā pašreizējās stingrās prasības attiecībā uz dzīvnieku identificēšanu, tās uzraudzības iespējas un vajadzīgās izsekojamības garantijas, kam jābūt pierādāmi ieviestām liellopu saimniecībās, nav pamatojuma saglabāt prasību katrā ražošanas vienībā turēt tikai šķirnes Barrosã dzīvniekus. Tāpēc šis ierobežojums ir atcelts, lai gan prasība par visa ganāmpulka uzraudzību paliek spēkā.

Iepriekšējais formulējums: “Ražošanas vienībā, kurā liellopi reģistrēti, nedrīkst turēt citus liellopus, kā vien šķirnes Barrosã liellopus.”

Jaunais formulējums: (svītrots)

Grozījums

10. grozījums

Pamatojums

Ņemot vērā tiesību aktu stingrās prasības par dzīvnieku labturību un jo īpaši par obligāto atpūtas ilgumu transportēšanas laikā un pirms kaušanas, nav pamata saglabāt prasību par dzīvnieku nokaušanu tajā pašā dienā, kurā tie nonāk kautuvē. Līdz ar to šis noteikums ir svītrots, lai nodrošinātu dzīvnieku labturības saglabāšanu un dotu operatoriem lielāku brīvību transportēšanas un kaušanas darbību plānošanā.

Iepriekšējais formulējums: “Visi sertificēšanai atbilstīgie dzīvnieki secīgi jānokauj tajā pašā dienā.”

Jaunais formulējums: “Visi dzīvnieki jānokauj secīgi.”

Grozījums

11. grozījums. (“4. Izcelsmes apliecinājums”)

Pamatojums

Šajā iedaļā noteiktās prasības ir pārskatītas, lai svītrotu noteikumus, kuri saskaņā ar pašreizējiem tiesību aktiem ir novecojuši vai lieki vai kuriem vajadzētu būt iekļautiem pārbaudes procedūrās, nevis specifikācijā. Noteikumi par operatoru reģistrāciju atjaunināti , ņemot vērā prasības attiecībā uz oficiālajām pārbaudēm.

Iepriekšējais formulējums:

“Cilmes vietas nosaukumu “CARNE DE BOVINO BARROSÃO” drīkst izmantot tikai operatori, a) kurus šim nolūkam īpaši pilnvarojusi struktūra, kas atbild par šo cilmes vietas nosaukumu; b) kuru saimniecība atrodas ģeogrāfiskajā ražošanas apgabalā; c) kuri ievēro visus šajās specifikācijās paredzētos ražošanas noteikumus; d) kuri rakstiski apņemas nepārdot ar nosaukumu “CARNE DE BOVINO BARROSÃO” apzīmētu gaļu, kas iegūta no citiem avotiem un/vai kam piemīt citas īpašības; e) kuri pieņem pārbaudes kārtību, kas jāizveido pārbaudes un sertifikācijas struktūrai.”

“Dzīvnieki jānokauj īpašās kautuvēs, ko akreditējusi sertifikācijas struktūra un pilnvarojusi grupa, kurai ir tiesības izmantot cilmes vietas nosaukumu (..).”

“Izciršana un iepakošana drīkst notikt tikai telpās, ko pārbaudījusi sertifikācijas struktūra un apstiprinājusi grupa, kurai ir tiesības izmantot cilmes vietas nosaukumu. Tikai šādās telpās drīkst izcirst liemeņus un apstrādāt iegūtos izcirtņus, un ar sertifikācijas marķējumiem nosūtīt tos uz tirgu.”

Jaunais formulējums:

“Operatoriem, kas plāno iesaistīties ar nosaukumu “CARNE BARROSÃ” apzīmēta produkta ražošanas, kaušanas, izciršanas, pārstrādes un iepakošanas darbībās, rakstiski jāapņemas ievērot šajās specifikācijās paredzētos noteikumus.”

Ar nosaukumu “CARNE BARROSÃ” apzīmēta produkta ražošanas, kaušanas, izciršanas, pārstrādes un iepakošanas darbībām jāatbilst šo specifikāciju noteikumiem un attiecīgajai pārbaudes kārtībai.

“Operatoriem jānodrošina, ka visos ar nosaukumu “CARNE BARROSÃ” apzīmētā produkta ražošanas posmos līdz tā laišanai tirgū tiek saglabāta tā īpašā izsekojamība.”

Grozījums

12. grozījums. (“4. Izcelsmes apliecinājums”)

Pamatojums

Šajā iedaļā noteiktās prasības ir pārskatītas, lai svītrotu noteikumus, kuri saskaņā ar pašreizējiem tiesību aktiem ir novecojuši vai lieki vai kuriem vajadzētu būt iekļautiem pārbaudes procedūrās, nevis specifikācijā. Atjaunināti noteikumi par operatoru reģistrāciju, ņemot vērā prasības attiecībā uz oficiālajām pārbaudēm.

Iepriekšējais formulējums:

“Cilmes vietas nosaukumu drīkst izmantot tikai tādai gaļai, kas iegūta no dzīvniekiem, kuri ierakstīti šķirnes Barrosã zootehniskajā reģistrā / ciltsgrāmatā. Tiesības uz sertificēšanu cilmes vietas nosaukumam ir tikai tiem dzīvniekiem, kurus sertifikācijas struktūra uzraudzījusi kopš dzimšanas. Visiem liellopiem, kas pieder pie saimniecības, kura reģistrēta cilmes vietas nosaukuma reģistros, jābūt atsevišķi identificētiem ar divām krotālijām — dzīvnieku identifikācijas sistēmas krotāliju un zootehniskajam reģistram / ciltsgrāmatai atbilstīgu krotāliju. Dzīvnieki jāmarķē pirmajos trīs dzīves mēnešos.”

“Ražošanas vienības drīkst ierakstīt cilmes vietas nosaukuma saimniecību reģistros tikai tad, ja tās: (..) reģistrē visu savu liellopu ganāmpulku; apņemas ievērot šajās specifikācijās izklāstītos noteikumus par darbībām ar dzīvniekiem, to audzēšanu un veselību un citus noteikumus, kas var tikt pieņemti; brīvprātīgi iesniedz pieteikumu ražotāju grupai, lai iegūtu šo statusu.”

“Dzīvniekus, kuriem var izmantot cilmes vietas nosaukumu, drīkst audzēt tikai tādas saimniecības, kas ierakstītas audzētāju apvienību uzturētā saimniecību reģistrā un kas apņemas vienlaikus izpildīt visus iepriekš izklāstītos nosacījumus.”

“Katrā saimniecībā veicama šāda uzskaite: par katru dzīvnieku — identitātes karte, kurā norādīta dzīvnieka izcelsme, un veselības karte; novietņu reģistrs, kurā jo īpaši jāiekļauj tajās turēto dzīvnieku saraksts, sadalot pa kategorijām vai norādot attiecīgās identifikācijas krotālijas numuru, kā arī dažādu veselības aprūpes pasākumu, pirkšanas un pārdošanas, nāves un aizstāšanas datums.”

Jaunais formulējums:

“Ar nosaukumu “CARNE BARROSÃ” apzīmētus produktus drīkst ražot tikai tādās ražošanas vienībās, kuras atrodas ģeogrāfiskajā apgabalā un kuru liellopu ganāmpulki tiek uzraudzīti. Ar nosaukumu “CARNE BARROSÃ” apzīmētus produktus var iegūt tikai no tādiem dzīvniekiem, kuri tiek uzraudzīti kopš to dzimšanas.”

“Katrā saimniecībā jāuztur uzskaite, kas ļauj identificēt visus saimniecībā esošos dzīvniekus, to krotālijas un elektroniskos identifikatorus (attiecīgā gadījumā), vecumu, dzimumu un veselības vēsturi.”

Grozījums

13. grozījums. (“4. Izcelsmes apliecinājums”)

Pamatojums

Šajā iedaļā noteiktās prasības ir pārskatītas, lai svītrotu noteikumus, kuri saskaņā ar pašreizējiem tiesību aktiem ir novecojuši vai lieki vai kuriem vajadzētu būt iekļautiem pārbaudes procedūrās, nevis specifikācijā. Atjaunināti noteikumi par operatoru reģistrāciju, ņemot vērā prasības attiecībā uz oficiālajām pārbaudēm.

Iepriekšējais formulējums:

“Katrā kautuvē jābūt šādai uzskaitei: dzīvnieku kaušanas gadījumu skaits un atbilstība identifikācijas krotāliju numuriem.”

“(..) iepriekš jāizstrādā kaušanas grafiks, lai garantētu sertifikācijas struktūras klātbūtni. Cilmes vietas nosaukuma reģistrā iekļauto kautuvju aplokos reģistrētajiem dzīvniekiem atpūtas periodā pirms kaušanas jābūt pilnīgi nošķirtiem no nereģistrētiem dzīvniekiem. (..) Uz izciršanas un sadales telpām, kā arī reģistrētām tirdzniecības vietām drīkst nosūtīt tikai tādus liemeņus, pusliemeņus un ceturtdaļliemeņus, kuriem ir cilmes vietas nosaukuma sertifikāts. Sertifikācijas struktūras norīkotam aģentam jādodas uz visām kautuvēm, lai uzraudzītu kaušanas darbības un veiktu pārbaudes, kas aprakstītas šajās ražošanas specifikācijās, kā arī citas pārbaudes, kuras sertifikācijas struktūra uzskata par vajadzīgām.”

“Katrā izciršanas un iepakošanas telpā jāglabā ieraksti par produkta saņemšanu un nosūtīšanu, kā arī ieraksti par saņemto un izsniegto sertifikācijas zīmju atbilstību.”

Jaunais formulējums:

“Katrā kautuvē jāreģistrē dzīvnieku kaušanas gadījumu skaits un atbilstība identifikācijas krotāliju numuriem.”

Katrā izciršanas un iepakošanas telpā jāreģistrē ar nosaukumu “CARNE BARROSÃ” apzīmēta produkta saņemšana un nosūtīšana.

“Transportējot dzīvniekus uz kautuvi, atpūtas vietās un kautuvju aplokos dzīvnieki jātur atsevišķi no sertifikācijai neatbilstīgiem dzīvniekiem.”

Grozījums

14. grozījums. (“4. Izcelsmes apliecinājums”)

Pamatojums

Šajā iedaļā noteiktās prasības ir pārskatītas, lai svītrotu noteikumus, kuri saskaņā ar pašreizējiem tiesību aktiem ir novecojuši vai lieki vai kuriem vajadzētu būt iekļautiem pārbaudes procedūrās, nevis specifikācijā. Atjaunināti noteikumi par operatoru reģistrāciju, ņemot vērā prasības attiecībā uz oficiālajām pārbaudēm.

Iepriekšējais formulējums:

“Katrā tirdzniecības vietā jāreģistrē šādi dati, kuri jāatjaunina katru dienu: sertificētas gaļas ievešana un izvešana; īpašumā esošās un patērētājiem izsniegtās sertifikācijas zīmes.”

“Sertifikācijas struktūras telpās jāglabā šādi reģistri un dokumenti: saimniecību reģistrs; pierādījums tam, ka ražotājs ir cilmes vietas nosaukuma shēmas dalībnieks; kautuvju reģistrs; izciršanas un iepakošanas telpu reģistrs; tirdzniecības vietu reģistrs; izsniegto sertifikācijas zīmju saraksts (kurā norādīts izsniegšanas datums, sertifikācijas zīmes numurs un struktūra, kas to saņēmusi); tāda uzskaite par izsniegto iepriekš sanumurēto nosūtīšanas reģistru (kuros jāvar redzēt liemeņa sadalījumu) piegādēm, kurā jābūt iekļautiem ierakstiem par nosūtīto sūtījumu un izsniegto sertifikācijas zīmju atbilstību un kura tiks pievienota un identificēs liemeņus, pusliemeņus vai ceturtdaļliemeņus no kautuves līdz izciršanas un iepakošanas telpai vai miesniekam. Šajā uzskaitē glabātie ieraksti reizi mēnesī tiks centralizēti; kaušanas saraksti, kurus katru mēnesi nosūta sertifikācijas struktūras pilnvarots aģents (norādot dzīvnieku identifikācijas numurus un attiecīgo kārtas numuru kautuvē); atbilstība starp sertifikācijas zīmēm, ko izmanto katra struktūra ražošanas sektorā; katrai kautuvei — nokauto dzīvnieku izcelsmes saimniecību kodi, audzētāju vārds un uzvārds, adrese un numurs.”

“Visas publiskās tirdzniecības vietas (gaļas veikali, nelieli veikali, lielveikali vai restorāni) jāpārbauda sertifikācijas struktūrai un jāpilnvaro grupai, kurai ir tiesības izmantot šo cilmes vietas nosaukumu. Pilnvarojumu var piešķirt tikai tām tirdzniecības vietām, kurās veselības un sanitārie apstākļi atbilst spēkā esošajiem tiesību aktiem. Gadījumos, kad gaļa tiek pārdota mazumtirdzniecībā un nav iepakota, tā jāizvieto atsevišķi un/vai jāpārdod tikai noteiktās dienās. Visos gadījumos sertifikācijas struktūrai jāgarantē izcirtņu un/vai daļu identifikācija un izcelsme, kā arī jācenšas novērst jebkādu patērētāju mulsināšanu. Tirdzniecības vietā patērētājam jābūt pieejamām informatīvām lapiņām, kurās norādīta tā pati informācija, kas redzama uz iepakojuma piestiprinātajā “cilmes vietas nosaukuma” marķējumā. Visās tirdzniecības vietās patērētājiem labi redzamā vietā jābūt izvietotai “identifikācijas plāksnītei”, kas atļauj pārdošanu. Ja uzņēmuma tirdzniecības atļauja tiek atsaukta, tā jānoņem.”

Jaunais formulējums: (svītrots)

Ražošanas metode

Grozījums

15. grozījums

Pamatojums

Izdarīts neliels grozījums tekstā, kurā aprakstīta barības pārvaldība, lai uzlabotu tās pielāgošanu darbībām ar jauniem dzīvniekiem. Tradicionālā sistēma ir balstīta uz pieaugušu dzīvnieku laišanu ganībās katru dienu, izņemot periodus, kad ir nelabvēlīgi laikapstākļi. Pieauguši lauksaimniecības dzīvnieki ir lauksaimniecības dzīvnieki, kas vecāki par 12 mēnešiem, t. i., dzīvnieki, kas klasificēti jaunu vēršu un govju kategorijās un kas barojas neapstrādātā zemē kalnainos apgabalos.

Tomēr jaunie dzīvnieki paliek saimniecībā, gaidot savas mātes atgriežamies no ganībām, lai barotos ar to pienu. Šīs atsevišķās turēšanas iemesli ir tādi, ka jauniem dzīvniekiem ir grūti izturēt ziemas bardzību āra apstākļos un sekot pieaugušu dzīvnieku ganāmpulkam garajās ikdienas gaitās uz purviem un brīvi pieejamām teritorijām, no kurām daudzas ir grūti sasniedzamas un atrodas kalnainā un nelīdzenā apvidū. Jāatzīmē, ka dzīvnieki dienā var mērot vairākus kilometrus no saimniecības līdz ganībām un brīvi pieejamām teritorijām un atpakaļ. Ja jaunie dzīvnieki šajās gaitās dotos līdzi saviem vecākiem, ievērojami pasliktinātos to gaļas kvalitāte, jo īpaši attiecībā uz tai raksturīgo un vērtīgo maigumu.

Iepriekšējais formulējums: “Lauksaimniecības dzīvnieki tiek pastāvīgi turēti novietnēs tikai dažas dienas ziemā, kad tos nevar laist ganībās sliktu laikapstākļu dēļ.”

Jaunais formulējums: “Pieauguši lauksaimniecības dzīvnieki tiek pastāvīgi turēti novietnēs tikai dažas dienas ziemā, kad tos nevar laist ganībās sliktu laikapstākļu dēļ.”

Grozījums

16. grozījums

Pamatojums

Svītrots teksts attiecībā uz audzēšanu, jo šobrīd svarīgākais kritērijs piemērotākā brīža noteikšanai ir svars un ķermeņa uzbūve, nevis vecums. Turklāt šajā tekstā ir aprakstīta tikai standarta prakse, un neatbilstība neietekmē mātes vai jaunā dzīvnieka gaļas sertificēšanu.

Iepriekšējais formulējums: “Jaunās teles pirmo reizi aplecina no 18 līdz 24 mēnešu vecumam.”

Jaunais formulējums: (svītrots)

Grozījums

17. grozījums

Pamatojums

Lai paplašinātu to lietošanas aizlieguma diapazonu, svītrots to produktu indikatīvais uzskaitījums, kuri varētu traucēt normālam dzīvnieku augšanas ritmam.

Iepriekšējais formulējums: “Nekādos apstākļos nav pieļaujama tādu produktu kā komerciālu koncentrātu, hormonu, antibiotiku un sulfamīdu izmantošana, kas var traucēt normālam dzīvnieku augšanas un attīstības ritmam.”

Jaunais formulējums: “Nekādos apstākļos nav pieļaujama tādu produktu izmantošana, kas var traucēt normālam dzīvnieku augšanas un attīstības ritmam.”

Grozījums

18. grozījums

Pamatojums

Barības nepietiekamības gadījumā, jo īpaši tad, ja to izraisījušas klimata pārmaiņas un lauksaimnieciskas darbības samazināšanās reģionā, var rasties vajadzība izmantot ārpus ģeogrāfiskā apgabala iegūtas barības piegādi saskaņā ar Eiropas Parlamenta un Padomes Regulu (ES) Nr. 1151/2012 un to grozošās Komisijas Deleģētās regulas (ES) Nr. 664/2014 noteikumiem, ja vien nemainās ar nosaukumu “Carne Barrosã” apzīmētā produkta īpašības.

Šis grozījums arī ļauj reaģēt uz tādas barības nepietiekamību ģeogrāfiskajā apgabalā, kas atbilst citas kvalitātes shēmas (piemēram, bioloģiskās ražošanas) vai sertifikācijas shēmas specifikācijai.

Iepriekšējais formulējums: (nav)

Jaunais formulējums: “Barības nepietiekamības gadījumā drīkst izmantot dzīvnieku barību, kura iegūta ārpus ģeogrāfiskā apgabala, ja tā nepārsniedz 50 % sausā materiāla gadā un ja no šiem dzīvniekiem iegūtā gaļa saglabā šajās specifikācijās prasītās īpašības. Par šādas barības izmantošanu ir jāpaziņo kontroles struktūrai tādā veidā, lai varētu pārbaudīt izmantotās vai izmantošanai paredzētās barības avotu, īpašības un daudzumu.”

Grozījums

19. grozījums

Pamatojums

Saldēšana ir jāatļauj bez ierobežojumiem. Pirmkārt, gaļas saldēšana ir pierādīts saglabāšanas process, un pareiza gaļas sasaldēšana un atkausēšana nekādā uztveramā veidā nemazina tās kvalitāti. Otrkārt, šim saglabāšanas procesam ir būtiska nozīme ar nosaukumu “CARNE BARROSÃ” apzīmētu produktu pārdošanā tālākos tirgos, uz kuriem svaigu gaļu nevar nosūtīt tās ierobežotā glabāšanas laika dēļ. Visbeidzot, vajadzība reaģēt uz pašreizējiem patēriņa modeļiem nozīmē to, ka ir būtiski patērētājiem nodrošināt tādu ar “CARNE BARROSÃ” apzīmētu produktu pieejamību, kas tiek saglabāti sasaldējot.

Iepriekšējais formulējums: “Liemeņu, gabalu vai to daļu sasaldēšana ir stingri aizliegta visos pārstrādes posmos, izņemot gadījumus, ko noteicis Sertifikācijas institūts.”

Jaunais formulējums: (svītrots)

Grozījums

20. grozījums

Pamatojums

Ņemot vērā nozarei piemērojamo tiesību aktu attīstību, daži noteikumi ir kļuvuši nevajadzīgi, novecojuši, lieki vai pat nesaderīgi ar minētajiem tiesību aktiem un attiecīgi ir jāsvītro.

Iepriekšējais formulējums:

“Veselība. Audzētājiem jāievēro veselības aizsardzības plāns, ko saskaņā ar spēkā esošajiem tiesību aktiem nosaka oficiālie dienesti, un jānodrošina visa par vajadzīgu uzskatītā ārstēšana un/vai vakcinācija. Visa veterinārā ārstēšana jānosaka veterinārārstam un jāieraksta dzīvnieka veselības kartē. Kaušanā jāievēro veterinārārsta noteiktais minimālais drošības intervāls.”

“Noteikumi par transportēšanu un atpūtu pirms kaušanas. Dzīvniekus nekādos apstākļos nedrīkst pārslogot. Ceļam no saimniecības līdz tuvākajai pilnvarotajai kautuvei jābūt tik īsam, cik iespējams. Iekraušanai, izkraušanai un pārvietošanai uz jebkuru citu ceļu, pa kuru dzīvnieki tiks transportēti, jānorit mierīgi, un katrā kautuvē jābūt resursiem, kas vajadzīgi, lai dzīvniekiem neradītu traumas. Visās gaidīšanas vietās dzīvnieki jātur atsevišķos nodalījumos. Šajās zonās jābūt salmu pakaišiem, un dzīvnieki pēc vajadzības jānodrošina ar ūdeni.”

“Kaušanas nosacījumi. Nokaut drīkst tikai tādus dzīvniekus, kas atbilst noteikumiem, kuri paredzēti attiecīgajos spēkā esošajos tiesību aktos par kaušanu. (..) Kautuvēm jānodrošina pareizi tehniskie un veselības nosacījumi, jo īpaši attiecībā uz dzīvnieku novietošanas apstākļiem, tīrību un higiēnu, kā arī par kaušanu un liemeņa sagatavošanu atbildīgo darbinieku tehniskā apmācība un aukstuma apstākļi (gan attiecībā uz nokauto liemeņu gaļas nogatavināšanu, gan uzglabāšanu).”

“Izciršanas un iepakošanas telpām jāatbilst spēkā esošo tiesību aktu prasībām attiecībā uz veselību un higiēnu.”

Jaunais formulējums: (svītrots)

Saikne

Grozījums

21. grozījums (teksts)

Pamatojums

Svītrots nevajadzīgais teksts, teksts bez reglamentējoša satura vai teksts, kas ir lieks, ņemot vērā pašreizējos noteikumus par cilmes vietas nosaukumiem ES līmenī.

Iepriekšējais formulējums:

“Šķirnes Barrosã liellopus audzē dažos samērā mazattīstītos reģionos Portugāles ziemeļos, proti, Barroso un Entre Douro e Minho kalnu apgabalos. Šie apgabali atbilst otrās un trešās standarta attīstības problēmas aprakstam, kas izklāstīts Eiropas Kopienu Komisijas 1988. gada 29. jūlija paziņojumā “Lauku sabiedrības nākotne”, proti, tie ir apgabali ar dabas, infrastruktūras un strukturālajiem trūkumiem, vispārēju apgrūtinātu piekļuvi un iedzīvotāju skaita samazināšanos saistībā ar to, ka vietējie iedzīvotāji šo zemi pamet.”

“Kā tas šāda veida lauksaimniecības reģioniem ir raksturīgi, ražošanas sistēmas ir vērstas uz ģimeņu pašpietiekamību. Šajā saistībā šķirnes Barrosã liellopiem ir būtiska nozīme gan šo sistēmu replicēšanā, gan mazo saimniecību “ģimenes ekonomikā”.”

Jaunais formulējums: ““CARNE BARROSÃ” ģeogrāfiskais apgabals atrodas Portugāles ziemeļu daļā (Barroso un provinces Entre Douro e Minho kalnu apgabalos), kur dabas, infrastruktūras un strukturālo apstākļu dēļ radušās tādas ražošanas sistēmas, kas galvenokārt vērstas uz ģimeņu pašpietiekamību. Šķirnes Barrosã liellopiem ir būtiska nozīme gan šo sistēmu replicēšanā, gan mazo saimniecību ekonomiskajā stāvoklī.”

Grozījums

22. grozījums (teksts)

Pamatojums

Iepriekšējais formulējums:

“Šādās situācijās lauku attīstības stratēģijām jābūt balstītām uz augstas kvalitātes ekstensīvu lauksaimniecību, kuras mērķis ir palīdzēt cilvēkiem, kuru ienākumi no lauksaimnieciskās darbības ir nepietiekami, un izmantot reģiona iekšējo potenciālu, aizsargājot vidi, kā arī reģiona kultūras mantojumu. Šīm ražošanas sistēmām raksturīgs tas, ka to pamatā ir pieejamo dabas resursu izmantošana, un tās ir ārkārtīgi neaizsargātas pret grūtībām, ko rada tādas tirgus mehānismu piemērošanas sistēmas trūkums, kas garantētu stabilus ienākumus, un tādas mērķorientētas attīstības procedūras trūkums, kas šajos apgabalos nodrošinātu lauksaimnieku dzīves apstākļu uzlabošanos. Ņemot vērā iepriekš minēto, šķirnes Barrosã liellopu gaļas vērtības veicināšana un palielināšana ir būtisks un efektīvs veids minēto mērķu sasniegšanai.”

“Šīs specifikācijas tiks pietiekami plaši izplatītas, lai nodrošinātu, ka visas ieinteresētās personas — gan ražotāji, gan tirdzniecības iestādes — apzinātos, ka ar cilmes vietas nosaukumu “Carne de Bovino Barrosão” apzīmētas gaļas ražošanas un pārdošanas nolūkā šajās ražošanas specifikācijās izklāstītie noteikumi ir obligāti jāievēro. Tiks arī nodrošināts, ka patērētājiem tiek sniegta informācija par produkta īpašībām un tiesībām uz kompensāciju.”

Jaunais formulējums: (svītrots)

Marķējums

Grozījums

23. grozījums

Pamatojums

Vienkāršoti īpašie noteikumi attiecībā uz marķēšanu un svītroti noteikumi, kas ir lieki vai nevajadzīgi, ņemot vērā pašreizējos tiesību aktus, jo īpaši Eiropas Parlamenta un Padomes 2011. gada 25. oktobra Regulu (ES) Nr. 1169/2011. Šā grozījuma mērķis ir dot operatoriem lielāku rīcības brīvību attiecībā uz produkta pielāgošanu tirgum.

Iepriekšējais formulējums:

“Ražotāju grupai jāpieņem un jāreģistrē emblēma kā cilmes vietas nosaukuma grafiskais simbols, informējot par to kompetentās iestādes. Šai emblēmai jāparādās zīmogos un spiedogos, kurus uzspiež uz liemeņiem, pusliemeņiem un ceturtdaļliemeņiem, ko nosūta lopkautuves, kā arī marķējumā, kurš piestiprināts uz izcirtņu un/vai to daļu iepakojumiem, ko nosūta no izciršanas un iepakošanas telpām. Sūtot iepakotu gaļu, tās izciršanas un iepakošanas telpās uz iepakojuma jāpiestiprina produktu identificējošs marķējums. Šo marķējumu nedrīkst izmantot atkārtoti, un tam jāatrodas uz caurspīdīga iepakojuma.”

“Visām sertificētas gaļas daļām jābūt piestiprinātam attiecīgajam identifikācijas marķējumam, kura paraugs ir pievienots I PIELIKUMĀ.”

“Izcirtņi vai to daļas jāpiedāvā iepakoti, un uz iepakojumiem jābūt pareizi piestiprinātām etiķetēm, kas identificē cilmes vietas nosaukumu un sertifikācijas struktūru. Mazumtirdzniecības gadījumā šī gaļa jāpārdod atsevišķi, to, kad vien iespējams, pienācīgi identificējot ar zīmogu, kurā norādīts cilmes vietas nosaukums. Zīmogs, kas identificē cilmes vietas nosaukumu, ir jāuzliek uz liemeņiem, pusliemeņiem un ceturtdaļliemeņiem, ja tos pārdod nesadalītā veidā.”

Jaunais formulējums: “Neatkarīgi no noformēšanas veida uz produkta, kas apzīmēts ar nosaukumu “CARNE BARROSÃ”: — jānorāda viens no šiem apzīmējumiem: “CARNE BARROSÃ — DENOMINAÇÃO DE ORIGEM PROTEGIDA” vai “CARNE BARROSÃ DOP”, — jābūt skaidri identificētai kontroles struktūrai.”

Cits

Grozījums

24. grozījums (noformējums)

Pamatojums

Precizēti un noteikti atļautie noformējuma veidi, kas minēti dažādos specifikāciju punktos, lai atvieglotu to pielāgošanu jauniem tehnoloģiskiem risinājumiem un neatpaliktu no patērētāju vēlmju attīstības.

Iepriekšējais formulējums (izvilkumi): “(..) liemeņi, pusliemeņi un ceturtdaļliemeņi(..); izcirtņi vai to daļas (..).”

Jaunais formulējums:

“Ar nosaukumu “CARNE BARROSÃ” apzīmētus produktus var piedāvāt pārdošanai liemeņos, pusliemeņos vai ceturtdaļliemeņos vai kā izcirtņus vai iepakotas daļas (šķēlēs, gabalos, strēmelēs, kubiņos, maltā veidā utt.).”

Grozījums

25. grozījums (kontrole)

Pamatojums

Atjaunināta informācija par kontroles struktūru. Tā kā šī informācija, kurai, ņemot vērā pašreizējos šīs jomas pamatnoteikumus saistībā ar oficiālajām kontrolēm, nav reglamentējoša satura, ātri noveco, tiek uzskatīts, ka ir labāk iekļaut atsauci uz vietu, kurā var atrast kontroles struktūras nosaukumu un adresi, jo tādējādi ir iespējams ievērot Regulas (ES) Nr. 1151/2012 7. panta noteikumus, vienlaikus nodrošinot, ka ar kontroles struktūru saistītā informācija nenoveco.

Iepriekšējais formulējums:

“Cilmes vietas nosaukuma “Carne de Bovino Barrosão” reģistrācija jāpieprasa Cooperativa Agrícola de Boticas. Struktūra, kurai ir tiesības izmantot cilmes vietas nosaukumu, ir atbildīga par tā piestiprināšanu liemeņiem un iepakojumam. Struktūra, kurai pieder cilmes vietas nosaukums, maksā sertifikācijas nodevu kompetentajai iestādei, kas ir sertifikācijas struktūra.”

“Kontroles un sertifikācijas struktūra gaļai ar cilmes vietas nosaukumu “Carne de Bovino Barrosão” būs “Norte e Qualidade — Instituto de Certificação de Produtos Agro-alimentares” (“Ziemeļi un kvalitāte — Lauksaimniecības produktu sertifikācijas institūts”).”

Jaunais formulējums: “Saskaņā ar Eiropas Parlamenta un Padomes 2012. gada 21. novembra Regulas (ES) Nr. 1151/2012 37. panta 3. punktu atbilstību produkta specifikācijai pārbauda kontroles struktūra, kuras nosaukums un adrese ir publiski pieejami Eiropas Komisijas datubāzē.”

Grozījums

26. grozījums (kontrole)

Pamatojums

Svītroti daži kontroles noteikumi, kas saistībā ar spēkā esošajiem tiesību aktiem ir novecojuši vai lieki vai kam vajadzētu būt ietvertiem uzraudzības procedūrās, nevis specifikācijās.

Iepriekšējais formulējums:

“Sertifikācijas institūts izdod sertifikācijas marķējumus. Sertifikācijas marķējumam jāpievieno dokuments, ko aizpilda ierēdnis, kuru šajā nolūkā pilnvarojusi sertifikācijas struktūra, tiklīdz ir zināms process.”

“Katram sertifikācijas marķējumam jābūt saistītam ar dokumentu, kas satur šādu informāciju: marķējuma numurs, dzīvnieka izcelsmes saimniecības kods, kautuves identifikācija, liemeņa kārtas numurs kautuvē, liemeņa svars un kaušanas datums, izciršanas un iepakošanas telpas identifikācija, liemeņu, pusliemeņu, ceturtdaļliemeņu vai to izcirtņu kārtas numurs izciršanas un iepakošanas telpā, iepakoto un mazumtirdzniecībā pārdoto izcirtņu saņēmēju un sertificējošā ierēdņa identitāte, sertifikācijas marķējuma izdošanas datums un produkta saņemšanas un nosūtīšanas datums katrā ražošanas ķēdes posmā.”

“Dokumentos, kas pievienoti sertifikācijas marķējumiem, kuri atbilst izciršanas telpu nosūtītajiem izcirtņiem un to daļām, jānorāda attiecīgo izcirtņu izcelsme.”

“Parasti visiem kontroles mehānismiem jābūt izstrādātiem tā, lai katrā ražošanas ķēdes posmā varētu viegli noteikt produkta izcelsmi un tādējādi viegli izsekot visus iepriekšējos ražošanas ķēdes posmus.”

“Sertifikācijas institūts var deklasificēt dzīvniekus, izcirtņus un to daļas jebkurā ražošanas procesa posmā saskaņā ar šo specifikāciju noteikumiem un saskaņā ar institūta noteikto.”

“Katra saimniecība jāapmeklē tik daudz reižu, cik uzskatāms par nepieciešamu. Apmeklējuma laiks jānosaka Sertifikācijas institūtam, un apmeklējumi jāveic bez iepriekšēja brīdinājuma. Apmeklējumi jāpielāgo īstenoto saimniecības sistēmu darbībai.”

“Katra apmeklējuma laikā ierēdnim, kas rīkojas Sertifikācijas institūta vārdā, katrā dzīvnieka identifikācijas lapā jānorāda veiktie novērojumi, uzsverot visus šajās specifikācijās paredzēto noteikumu un institūta noteikumu pārkāpumus.”

“Sertifikācijas institūta veiktajām pārbaudēm jo īpaši jāaptver dzīvnieku barošana un identifikācija, kā arī citi institūtu interesējoši punkti. Dzīvnieki — un jo īpaši to barība — tiks pārbaudīti arī, reizi gadā veicot izkārnījumu, urīna un asins paraugu analīzes.”

“To dzīvnieku kaušana, kam drīkst izmantot cilmes vietas nosaukumu “Carne de Bovino Barrosão”, jāuzrauga Sertifikācijas institūta pārstāvim, kuram attiecībā uz katru dzīvnieku jāpārbauda dzīvnieku identifikācija (identificējošo krotāliju esība), liemeņu klasifikācija, identifikācija un marķējums, sertifikācijas marķējumā norādītās informācijas pareizība, kaušanas numura un identifikācijas numura atbilstība, liemeņa apstrādes un izmantotās tehnoloģijas atbilstība Sertifikācijas institūta noteikumiem, kā arī jebkādas deklasifikācijas pamats.”

“Ierēdnis, kas atbild par kaušanas uzraudzību, būs atbildīgs arī par to, lai katru mēnesi tiktu izdoti iepriekš sanumurēti nosūtīšanas reģistri (ko izmanto, lai uzskaitītu katram pilnvarotajam aģentam izsniegtās liemeņu daļas vai izcirtņus), kurus nodrošina Sertifikācijas institūts.”

“Kautuvē jo īpaši jāpārbauda arī šādi parametri: iekšējo noteikumu ievērošana attiecībā uz kaušanas apstākļiem, to tiesību aktu noteikumu ievērošana, kas attiecas uz tehniskajiem un veselības nosacījumiem, saskaņā ar kuriem jāveic kaušana, un citu tādu noteikumu ievērošana, kurus paredz īstenot Sertifikācijas institūts.”

“No gaļas izciršanas un iepakošanas telpām gaļu var nosūtīt pilnu izcirtņu vai to daļu veidā. Drīkst nosūtīt tikai tādus izcirtņus, kas identificēti ar zīmogu vai kas pareizi iepakoti un marķēti. Produktam jābūt pareizi iepakotam un marķētam arī tad, ja tiek nosūtītas to daļas.”

“Izciršanas un iepakošanas telpu pārbaudes jāveic apmeklējumu veidā, un tām jānotiek sertifikācijas struktūras noteiktos intervālos. Pārbaudēs jo īpaši jāpārbauda veselības un sanitārie apstākļi, uz vietas esošās gaļas identifikācija (saņemto un nosūtāmo izcirtņu un/vai to daļu identifikācija un izcelsme, cenšoties novērst jebkādu turpmāku patērētāju mulsināšanu), Sertifikācijas institūta noteikto izciršanas noteikumu ievērošana.”

“Pārbaužu mērķis ir atklāt jebkādu iespējamu krāpšanu tajā, kā produkts tiek piedāvāts patērētājam. Sertifikācijas institūtam jāgarantē to nosacījumu ievērošana, kas noteikti attiecībā uz izcirtņu un to daļu identifikāciju, un jānodrošina, ka tiek novērsta jebkāda patērētāju mulsināšana.”

“Tirdzniecības vietu apmeklējumu laikā Sertifikācijas institūta noteiktos intervālos tam ir jāpārbauda līguma noteikumu ievērošana. Pārbaužu laikā jo īpaši jāpārbauda minēto struktūru glabātie obligātie reģistri (salīdzinot to ierakstus ar piederošajiem sertifikācijas marķējumiem), nogatavināšanas periodi un liemeņi saldētavā.”

“Visas gaļas (iepakotas vai citādas) tirdzniecības vietas pareizi jāidentificē.”

Jaunais formulējums: (svītrots)

Grozījums

27. grozījums (sodi)

Pamatojums

Noteikumi par pārkāpumiem un sodiem svītroti, ņemot vērā noteikumus, kas šajā saistībā paredzēti oficiālo kontroļu ietvaros.

Iepriekšējais formulējums:

“Pārkāpumus, ko izdarījušas personas, kuras iekļautas cilmes vietas nosaukumu reģistros, attiecīgās sankcijas piemērošanas nolūkos klasificē šādi: a) administratīvi pārkāpumi; b) ražošanas noteikumos paredzēto prasību pārkāpumi attiecībā uz ražošanu un sagatavošanu; c) pārkāpumi, kas izdarīti saistībā ar cilmes vietas nosaukuma neatbilstīgu izmantošanu vai darbībām, kuras kaitē minētajam nosaukumam vai var radīt tam neslavu.”

“Administratīvi pārkāpumi ir visi pārkāpumi, kas radušies neprecizitātes, nolaidības vai viltošanas rezultātā, sagatavojot atzinumus, deklarācijas, reģistrus vai citus dokumentus, kā arī šajos noteikumos paredzēto termiņu neievērošana. Par administratīviem pārkāpumiem uzskata arī nespēju ievērot visus lēmumus, ko pieņem struktūra, kura izmanto cilmes vietas nosaukumu, un/vai sertifikācijas struktūra. Šādi pārkāpumi ir sodāmi ar naudassodu, kura apmērs ir no 1 % līdz 10 % no preču vērtības vai dzīvu dzīvnieku bāzes vērtības. Ja pārkāpums ir maznozīmīgs, jautājumu noregulē, izsakot rājienu.”

“Ražošanas specifikāciju noteikumu pārkāpumi saistībā ar ražošanu un izstrādi ir visi pārkāpumi, kas attiecas uz saimniecības sistēmām, neatļautu uztura bagātinātāju izmantošanu, atšķiršanas un kaušanas vecuma neievērošanu, darbībām ar dzīvniekiem un manipulācijām ar liemeni kautuvē, kā arī liemeņa izciršanu izciršanas un iepakošanas telpā. Par šāda veida pārkāpumiem uzskata arī visu to lēmumu neizpildi, ko pieņem struktūra, kurai ir tiesības izmantot cilmes vietas nosaukumu, un/vai ko šajā saistībā pieņem Komisija. Šādi pārkāpumi tiek sodīti ar naudassodu, kura apmērs ir no 2 % līdz 0 % no preču vērtības vai dzīvu dzīvnieku bāzes vērtības. Ja lieta saistīta ar dzīvniekiem, sodu papildina ar to, ka saimniecības, kurās dzīvnieki dzimuši, zaudē tiesības izmantot cilmes vietas nosaukumu.”

Pārkāpumus, kas izriet no cilmes vietas nosaukuma nepienācīgas izmantošanas vai darbībām, kuru dēļ nosaukumam varētu tikt radīts kaitējums vai zust prestižs, definē šādi: 1) to noteikumu pārkāpumi, kas paredzēti šo ražošanas specifikāciju 10. iedaļas sadaļā “Kautuvju kontrole” un sadaļā “Izciršanas un iepakošanas telpu kontrole”; 2) nepienācīga tirdzniecība saistībā ar cilmes vietas nosaukumam atbilstīgo dokumentu, zīmju, spiedogu, zīmogu, etiķešu vai jebkuru citu identificējošu elementu izmantošanu un viltošanu; 3) tādas gaļas nosūtīšana uz tirdzniecības vietām, kurai nepiemīt noteiktās īpašības; 4) izcirtņu vai to daļu nosūtīšana no izciršanas un iepakošanas telpām, kas neatbilst sadaļā “Izciršanas un iepakošanas telpu kontrole” paredzētajiem noteikumiem; 5) šo noteikumu, to papildnoteikumu un šajā punktā minētajos jautājumos pieņemto Komisijas lēmumu neievērošana.

“Šie pārkāpumi ir sodāmi ar naudassodu, kura apmērs ir robežās no preču vai dzīvu dzīvnieku vērtības līdz summai, kas divkārt pārsniedz šo vērtību. Sods tiks papildināts ar to, ka tiks zaudētas tiesības izmantot cilmes vietas nosaukumu.”

“Ja Sertifikācijas institūtam top zināms šo ražošanas specifikāciju pārkāpums, tas nekavējoties jāpaziņo attiecīgajam uzņēmumam ierakstītā vēstulē ar apliecinājumu par saņemšanu. Visi paziņojumi būs pamats papildu pārbaudēm, kuru izmaksas jāsedz uzņēmumam.”

“Neatkarīgi no iepriekš minētajiem noteikumiem pārkāpumi, ko izdarījušas gan cilmes vietas nosaukuma reģistrā iekļautas, gan neiekļautas personas, ir sodāmi saskaņā ar spēkā esošo Kriminālkodeksu (Lei do Código Penal).”

“Nopietnu pārkāpumu gadījumā papildus šajā iedaļā definētajiem pārkāpumiem attiecībā uz pārkāpēju var tikt piemērota cilmes vietas nosaukuma izmantošanas pagaidu apturēšana vai pārkāpēja svītrošana no šā nosaukuma reģistriem. Cilmes vietas nosaukuma izmantošanas tiesību pagaidu apturēšana nozīmē to, ka tiek apturētas tiesības iegūt sertifikātus, etiķetes vai zīmes, spiedogus, zīmogus un citus identifikācijas dokumentus un elementus, ko izmanto cilmes vietas nosaukumam. Svītrošana nozīmē pārkāpēja izslēgšanu no cilmes vietas nosaukuma reģistriem un līdz ar to visu ar cilmes vietas nosaukumu saistīto tiesību zaudēšanu.”

“Ja pārkāpumi attiecas uz eksportam paredzētiem produktiem, sodi tiks palielināti par 50 % no šajos noteikumos minēto sodu maksimālā apmēra. Atkārtota pārkāpuma gadījumā naudassodi tiks palielināti par 50 % no šajos noteikumos minēto sodu maksimālā apmēra, un turpmākas atkārtošanās gadījumā to apmērs tiks trīskāršots. Atkārtota pārkāpuma izdarītājs ir tāds pārkāpējs, kas pēdējo piecu gadu laikā jau ir bijis sodīts par jebkādu šo noteikumu prasību pārkāpumu.”

Jaunais formulējums: (svītrots)

VIENOTAIS DOKUMENTS

“Carne Barrosã”

ES Nr.: PDO-PT-0239-AM01 – 1.3.2019

ACVN (X) AĢIN ( )

1. Nosaukums vai nosaukumi

“Carne Barrosã”

2. Pieteikuma iesniedzēja(-as) valsts(-is)

Portugāle

3. Lauksaimniecības produkta vai pārtikas produkta apraksts

3.1. Produkta veids

1.1. grupa. Svaiga gaļa (un subprodukti)

3.2. Apraksts par produktu, uz kuru attiecas 1. punktā minētais nosaukums

Apzīmējumu “Carne Barrosã” attiecina uz gaļu, kas iegūta no šķirnes Barrosã dzīvniekiem, kuri ierakstīti šķirnes ciltsreģistrā vai ciltsgrāmatā un kuri dzimuši un audzēti ģeogrāfiskajā apgabalā, kas noteikts saskaņā ar šīm specifikācijām.

Ir noteiktas šādas četras produktu kategorijas: “vitela” (“teļa gaļa”), “vitelão” (“jaunlopa gaļa”), “novilho” (“jauna vērša/teles gaļa”) un “vaca” (“govs gaļa”).

Kategorijas “VITELA” gaļu iegūst no abu dzimumu dzīvniekiem, kuru vecums kaušanas brīdī ir no 5 līdz 9 mēnešiem un kuru minimālais svars ir 70 kg. Gaļas krāsa ir no sārtas līdz bāli sarkanai. Tauku krāsa ir no baltas līdz pelēkbaltai. Kategorijas “vitela” gaļa ir ļoti maiga un sulīga; to nodrošina ūdens daudzums miofibrillās (salīdzinājumā ar vecāku dzīvnieku gaļu) un intramuskulārie tauki, kas iedarbojas uz degustētāja siekalu dziedzeriem un veicina siekalu izdalīšanos, kuras pastiprina šo īpašību uztveri.

Kategorijas “VITELÃO” gaļu iegūst no abu dzimumu dzīvniekiem, kuru vecums kaušanas brīdī ir no 9 līdz 12 mēnešiem un kuru minimālais svars ir 130 kg. Gaļas krāsa ir no sārtas līdz sarkanai. Tauku krāsa ir no baltas līdz pelēkbaltai. Gaļas garšas īpašības ierindojas starp kategoriju “vitela” un “vaca” gaļas īpašībām.

Vecumā, kas atbilst kategorijas “vitelão” gaļai, mainās dzīvnieku uzturs, jo tie pakāpeniski tiek atšķirti un pāriet uz uzturu, kura pamatā ir ganību zāle un lopbarība, kā arī citi lauku saimniecībā iegūti produkti, piemēram, graudaugi. Ņemot vērā to, ka dzīvnieki, no kuriem iegūst šīs kategorijas gaļu, tiek atšķirti no mātes piena, šai gaļai ir nedaudz intensīvāka garša nekā kategorijas “vitela” gaļai, tā nav tik salda un ir zālaināka. Turklāt gaļa košļāšanas sākumā nav tik sulīga, jo dzīvnieku uztura dēļ tajā ir mazāks ūdens saturs.

Tomēr, tiklīdz ir stimulēta siekalu plūsma, sasniegtie nedaudz tumšākas krāsas tauki no jauna ļauj sajust gaļas svaigumu un sulīgumu, un tādējādi šī gaļa ir vienādā mērā gan maiga, gan sulīga.

Kategorijas “NOVILHO” gaļu iegūst no abu dzimumu dzīvniekiem, kuru vecums kaušanas brīdī ir no 12 mēnešiem līdz 3 gadiem un kuru minimālais svars ir 130 kg. Gaļas krāsa ir no sārtas līdz tumši sarkanai. Tauku krāsa ir no baltas līdz pelēkbaltai un dažkārt dzeltenīga. Kategorijas “novilho” gaļas garša ir intensīvāka un dzelžaināka nekā kategorijas “vitela” gaļas garša, turklāt tai piemīt zālaināks aromāts.

Šajā gaļā dominē sarežģītāki un intensīvāki aromāti. Tā kā ūdens saturs muskuļu šķiedrās ir zemāks, salīdzinot ar kategorijas “vitelão” gaļu, tai ir stingrāka tekstūra un tā mazāk atsulojas.

Tauku krāsa, salīdzinot ar kategoriju “vitela” un “vitelão” gaļu, ir tumšāka un intensīvāka, dažkārt nedaudz dzeltenīga. Tas saistīts ar graudaugiem, kuri veido dzīvnieku uztura mērenu daļu, veicinot to augšanu un uz ķermeņa izveidojot tauku slāni.

Kategorijas “VACA” gaļu iegūst no abu dzimumu dzīvniekiem, kuru vecums kaušanas brīdī pārsniedz 3 gadus un kuru minimālais svars ir 130 kg. Gaļa ir tumši sarkanā krāsā. Tauki ir pelēkbalti un vecākiem dzīvniekiem bieži vien dzeltenīgā tonī. Kategorijas “novilho” gaļas īpašības kategorijas “vaca” gaļā ir vēl izteiktākas. Tā nav tik maiga un sulīga, bet tai piemīt intensīvāks un noturīgāks zālaugu aromāts. Muskuļu šķiedrās esošo tauku dēļ košļāšanas posma beigās sulīguma sajūta ir daudz intensīvāka. Tauku garša ir intensīvāka un krēmīgāka.

Ar nosaukumu “CARNE BARROSÃ” apzīmētus produktus var piedāvāt pārdošanai liemeņos, pusliemeņos vai ceturtdaļliemeņos vai kā izcirtņus vai iepakotas daļas (šķēlēs, gabalos, strēmelēs, kubiņos, maltā veidā utt.). Saldēšana ir atļauta.

3.3. Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)

Liellopi, no kuriem var iegūt ar nosaukumu “Carne Barrosã” apzīmētus produktus, tiek audzēti ekstensīvas lauksaimniecības sistēmā, kas pamatā nozīmē to, ka gada lielāko daļu tie tiek atstāti ganīties dabiskās ganībās neapstrādātos apgabalos un baroti ar saimniecībā audzētiem dabiskiem noteiktu kultūraugu (kartupeļu, kukurūzas, rudzu, kāpostu utt.) blakusproduktiem un lopbarību. Pieauguši lauksaimniecības dzīvnieki pastāvīgi jātur novietnēs tikai dažas dienas ziemā, kad tos nevar laist ganībās sliktu laikapstākļu dēļ.

Dzīvnieku barošanai var izmantot tikai dabiskus produktus. Nekādos apstākļos nav pieļaujama tādu produktu izmantošana, kas var traucēt normālam dzīvnieku augšanas un attīstības ritmam.

Kategorijās “novilho” un “vaca” klasificētie dzīvnieki ganās dabiskās ganībās kalnu apgabalos. To uzturs tiek papildināts ar konservētu lopbarību, graudaugiem un citiem blakusproduktiem, kuri iegūti noteiktajā ģeogrāfiskajā apgabalā un netraucē to normālam augšanas ritmam.

Kategorijā “vitelão” klasificētus dzīvniekus saimniecībā baro ar to mātes pienu (īsu laikposmu pirms to atšķiršanas no mātes), kā arī pļautu zāli un konservētu lopbarību, piemēram, sienu, kukurūzu, rudziem, maltiem graudaugiem un citiem blakusproduktiem, kas iegūti reģionā un netraucē to normālam augšanas ritmam.

Barības nepietiekamības gadījumā drīkst izmantot barību, kura iegūta ārpus ģeogrāfiskā apgabala, ja tā nepārsniedz 50 % sausā materiāla gadā, tādējādi nodrošinot, ka no šiem dzīvniekiem iegūtā gaļa saglabā vajadzīgās īpašības.

3.4. Konkrēti ražošanas posmi, kas jāveic noteiktajā ģeogrāfiskajā apgabalā

Dzimšana, audzēšana un nokaušana.

3.5. Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi

—

3.6. Ar reģistrēto nosaukumu apzīmētā produkta marķēšanas īpašie noteikumi

Neatkarīgi no noformēšanas veida uz produkta, kas apzīmēts ar nosaukumu “CARNE BARROSÃ”:

— jānorāda viens no šiem apzīmējumiem: “Carne Barrosã – Denominação de Origem Protegida” vai “Carne Barrosã DOP”,

— jābūt identificētai arī kontroles struktūrai.

4. Ģeogrāfiskā apgabala īsa definīcija

Ar nosaukumu “CARNE BARROSÃ” apzīmēto produktu ražošanas (attiecībā uz dzīvnieku dzimšanu, audzēšanu un nokaušanu) ģeogrāfiskais apgabals ietver tikai Amares, Braga, Cabeceiras de Basto, Celorico de Basto, Fafe, Guimarães, Vizela (izņemot Santa Eulália pagastu), Póvoa de Lanhoso, Terras de Bouro, Vieira do Minho un Vila Verde pašvaldību teritoriju Braga apgabalā; Felgueiras un Paços de Ferreira pašvaldību teritoriju Porto apgabalā; Arcos de Valdevez, Melgaço, Monção, Ponte da Barca, Ponte de Lima, Paredes de Coura un Valença pašvaldību teritoriju Viana do Castelo apgabalā; Boticas and Montalegre pašvaldību teritoriju Vila Real apgabalā.

5. Saikne ar ģeogrāfisko apgabalu

“CARNE BARROSÃ” ģeogrāfiskais apgabals atrodas Portugāles ziemeļu daļā (Barroso un provinces Entre Douro e Minho kalnu apgabalos), kur dabas, infrastruktūras un strukturālo apstākļu dēļ radušās tādas ražošanas sistēmas, kas galvenokārt vērstas uz ģimeņu pašpietiekamību. Šķirnes Barrosã liellopiem ir būtiska nozīme gan šo sistēmu replicēšanā, gan mazo saimniecību ekonomiskajā stāvoklī.

Ar nosaukumu “Carne Barrosã” apzīmēto produktu garša ir cieši saistīta ar dzīvnieku ģenētisko mantojumu un to tradicionālā uztura īpašajām iezīmēm. “Vitelo” un “vitelão” vecuma kategorijas dzīvnieku uztura pamatā ir to mātes piens un produkti, kas iegūti lauksaimnieciskajā ražošanā lopkopības saimniecībās, t. i., siens, kukurūza, rudzi un citi lauksaimniecības blakusprodukti. “Novilho” un “vaca” vecuma kategorijas dzīvnieku uztura pamatā ir dabiska ganību zāle, siens, kukurūza un rudzi, kā arī citi lauksaimniecības blakusprodukti, kā tas vienmēr ir bijis visā ražošanas apgabalā.

Visos gadījumos dzīvnieku uzturu vienmēr ietekmē kalnu apgabalu klimats un reljefs, kā arī veģetācijas reģionālās variācijas, to vidū dabiskās ganības vai neapstrādāti apgabali un pakalni, kas ir ļoti svarīgi šīs šķirnes dzīvnieku barošanā.

Dažas no ģeogrāfiskā ražošanas apgabala ganībās (“lameiros”) dominējošajām sugām ir ložņu āboliņš, pļavas āboliņš, sarkanais āboliņš, pazemes āboliņš, vanagnadziņš, vīķis, auzene, airene un kamolzāle. Neapstrādātajos apgabalos dominējošās sugas ir virsis, irbulene, salvijlapu klinšroze, auzene un kazāboliņš.

Tieši šo šķirņu augi, kas ir dzīvnieku uztura pamatelementi, kopā ar šķirnes Barrosã dzīvnieku ģenētiskajām īpašībām piešķir gaļai tās garšu (gēni un uzturs ir pamats gaļas bioķīmiskajam sastāvam, kas nosaka tās organoleptiskās īpašības, kā plaši izskaidrots visos attiecīgajos dokumentos) katrā no kategorijām atbilstīgi dzīvnieku uzturam. Kategorijas “vitelo” dzīvnieku uztura pamatā ir mātes piens. Kategorijas “vitelão” dzīvnieki tiek atšķirti no mātes piena un pāriet uz uzturu, kura pamatā ir ganību zāle, lopbarība un graudaugi. Kategorijas “novilho” un “vaca” dzīvnieku uztura pamatā ir ganību un neapstrādātas zemes zāle, lopbarība un graudaugu piedevas. Visu kategoriju dzīvnieki tiek baroti arī ar saimniecībā iegūtiem sezonas lauksaimniecības blakusproduktiem.

Faktiski liellopu šķirnes Barrosã un kalnu apgabalu savstarpējai vides atkarībai ir izšķiroša nozīme bioloģiskās daudzveidības un vides ilgtspējas saglabāšanā, jo šie dzīvnieki ganās apgabalos, kas citiem izvēlīgākiem dzīvniekiem ir nelabvēlīgi un grūti sasniedzami. Tāpēc tiem ir būtiska nozīme ainavu veidošanā šajos apgabalos, jo tie barojas ar zemākas kvalitātes un mazāk pievilcīgiem resursiem, nodrošina šīs teritorijas ar organisko mēslojumu un palīdz pārvaldīt tajās pastāvošo veģetāciju.

Īpašā augu sega, kas raksturīga šiem kalnu apgabaliem un kas pēc šķirnes Barrosã dzīvnieku atšķiršanas veido to uztura pamatu, ietekmē gaļas ķīmisko sastāvu un ir izšķiroša tās unikālās, atšķirīgās garšas radīšanā (pamatojoties uz augu šķirnēm ganībās un neapstrādātās platībās ģeogrāfiskajā apgabalā, kā norādīts iepriekš). Dzīvnieku ciešā saskarsme ar lauksaimnieku veido to raksturu un mierīgo temperamentu, kas ir izšķirošs faktors maigas un sulīgas gaļas iegūšanai.

Šķirnes Barrosã liellopu ikdienas saskarsme un ciešās attiecības ar lauksaimniekiem nodrošina uzticēšanos, jo līdzāspastāvēšana ļauj dzīvniekiem būt mierīgākiem, pakļāvīgākiem, klusākiem un atslābinātākiem. Šis temperaments veicina harmonisku attīstību un ļauj iegūt maigāku un sulīgāku gaļu (kā aprakstīts iepriekš) pretstatā sīkstākai, šķiedrainākai gaļai, ko iegūst no dzīvniekiem, kuri nepiedzīvo tāda veida pieķeršanos vai ciešu saskarsmi ar cilvēkiem un tāpēc ir nervozāki, saspringtāki un pat agresīvāki.

Vairākos pētījumos ir pierādīta cilvēka un dzīvnieka attiecību nozīme (Gibbons et al., 2009) un tās ietekme uz dzīvnieka labjutību. Ikdienas saskarsme un pozitīva mijiedarbība ar dzīvniekiem labvēlīgi ietekmē lauksaimnieka drošību un labjutību, kā arī dzīvnieku produktivitāti (Grignard et al., 2001; Kilgour et al., 2006; Gibbons et al., 2011). Tas, ka nav stresa, palīdz uzlabot apstākļus, kādos dzīvnieki tiek audzēti, un pozitīvi ietekmē no tiem iegūtās gaļas kvalitāti.

Atsauce uz specifikācijas publikāciju

(šīs regulas 6. panta 1. punkta otrā daļa)

https://tradicional.dgadr.gov.pt/images/prod_imagens/carne/docs/CE_Carne_Barrosa_1.pdf

(1) OV L 343, 14.12.2012., 1. lpp.